Na temelju članka 49. stavka 4., članka 51. stavka 5., članka 62. stavka 5. Zakona o zaštiti životinja ("Narodne novine", broj 102/17) i članka 30.. Statuta Općine Vladislavci ("Službeni glasnik“ Općine Vladislavci 3/13, 3/17 i 2/18 ) Općinsko vijeće Općine Vladislavci na svojoj \_\_\_\_ sjednici održanoj dana \_\_\_\_\_\_\_\_\_\_\_\_\_\_\_\_\_2018. donijelo je

# O D L U K U

**o uvjetima i načinu držanja kućnih ljubimaca, načinu postupanja s napuštenim i izgubljenim životinjama, te divljim životinjama**

1. **OPĆE ODREDBE**

***Predmet odluke***

**Članak 1.**

Ovom se Odlukom uređuju minimalni uvjeti i način držanja kućnih ljubimaca koje posjednici/vlasnici kućnim ljubimcima moraju osigurati, način kontrole njihovog razmnožavanja, način postupanja s napuštenim i izgubljenim životinjama, te divljim životinjama na području Općine Vladislavci, u naseljima Vladislavci, Dopsin i Hrastin.

***Pojmovi***

**Članak 2.**

(1) Pojedini pojmovi u ovoj Odluci imaju sljedeće značenje:

1. ***kućni ljubimci*** su životinje koje čovjek drži zbog društva, zaštite i pomoći ili zbog zanimanja za te životinje
2. ***izgubljena životinja*** je životinja koja je odlutala od vlasnika i on je traži
3. ***napuštena životinja*** je životinja koju je vlasnik svjesno napustio, životinja koju je vlasnik napustio zbog više sile kao što su bolest, smrt ili gubitak slobode, te životinja koje se vlasnik svjesno odrekao
4. ***opasne životinje*** su životinje koje zbog neodgovarajućih uvjeta držanja i postupanja s njima mogu ugroziti zdravlje i sigurnost ljudi i životinja te koje pokazuju napadačko ponašanje prema čovjeku
5. ***posjednik životinje*** *(kućnog ljubimca)* je svaka pravna ili fizička osoba koja je kao vlasnik, korisnik ili skrbnik stalno ili privremeno odgovorna za zdravlje i dobrobit životinje ( u nastavku: posjednik/vlasnik)
6. **druga osoba** u smislu ove Odluke je osoba kojoj je posjednik/vlasnik životinju kućnog ljubimca) povjerio na kraće ili duže vrijeme na skrb ili čuvanje
7. **prijevoz** je premještanje životinja prijevoznim sredstvom u nekomercijalne svrhe, uključujući postupke pri polasku i dolasku na krajnje odredište
8. ***radne životinje*** su psi koji služe kao tjelesni čuvari i čuvari imovine, psi vodiči slijepih i oni koji služe za pomoć, psi tragači i psi koji služe za obavljanje drugih poslova
9. ***službene životinje*** su životinje koje imaju licencu za rad i služe za obavljanje poslova pojedinih državnih tijela
10. ***divlje životinje*** su sve životinje, osim domaćih životinja, kućnih ljubimaca, službenih životinja i radnih životinja
11. ***sklonište za životinje*** (u daljnjem tekstu: sklonište) je objekt u kojem se smještaju i zbrinjavaju napuštene i izgubljene životinje gdje im se osigurava potrebna skrb i pomoć

# UVJETI I NAČIN DRŽANJA KUĆNIH LJUBIMACA

***Opći uvjeti držanja kućnih ljubimaca***

**Članak 3.**

(1) Posjednik/vlasnik kućnog ljubimca ili druga osoba su dužni:

1. osigurati kućnom ljubimcu držanje u skladu s potrebama kućnog ljubimca, a minimalno u skladu s odredbama Zakona o zaštiti životinja i odredbama ove Odluke
2. psu osigurati prostor - pseću kućicu ili odgovarajuću nastambu koja odgovara njegovoj veličini u skladu s prilogom 1. koji je sastavni dio ove Odluke, a u kojem će pas biti zaštićen od vremenskih neprilika i drugih nepovoljnih uvjeta za obitavanje
3. osigurati da pas bude označen mikročipom na način i u skladu s odredbama Zakona o veterinarstvu
4. osigurati da pas bude cijepljen protiv bjesnoće na način i u rokovima propisanim odredbama Zakona o veterinarstvu
5. onemogućiti bijeg psa
6. onemogućiti kretanje psa po javnim površinama bez nadzora, odnosno voditi psa po javnim površinama sukladno odredbama ove Odluke
7. pravodobno zatražiti veterinarsku pomoć, te osigurati zbrinjavanje i odgovarajuću njegu bolesnog i ozlijeđenog kućnog ljubimca
8. osigurati kućnom ljubimcu redovitu i pravilnu ishranu, te trajno pristup svježoj pitkoj vodi
9. redovito održavati čistim prostor u kojem boravi kućni ljubimac.

# Članak 4.

1. Posjednik/vlasnik kućnog ljubimca ne smije:
2. zanemarivati kućnog ljubimca u odnosu na zdravlje, smještaj, ishranu i njegu
3. ograničavati kretanje kućnom ljubimcu na način na koji mu uzrokuje bol, patnju, ozljede ili strah.
4. Zabranjuje se kućne ljubimce usmrćivati, nanositi im bol, patnju i ozljede, te ih izlagati strahu i bolestima protivno odredbama Zakona o zaštiti životinja.

# Članak 5.

(1) Zabranjeno je:

1. držati i postupati s kućnim ljubimcem na način koji ugrožava zdravlje i sigurnost ljudi, posebice djece
2. držati i postupati s kućnim ljubimcem na način koji ugrožava zdravlje i sigurnost drugih životinja
3. dozvoliti kretanje kućnom ljubimcu na način koji ugrožava zdravlje i sigurnost ljudi
4. dozvoliti kretanje kućnom ljubimcu na način koji ugrožava zdravlje i sigurnost drugih životinja
5. držati psa trajno vezanog ili ga trajno držati u prostoru za odvojeno držanje psa

 bez omogućavanja slobodnog kretanja izvan tog prostora. U iznimnim situacijama psa se povremeno može vezati kada ograđivanje dijela dvorišta nije izvedivo na način da mu se omogući kretanje u radijusu 5 metara, a sredstvo vezanja i ogrlica moraju biti od takvog materijala da psu ne nanose bol ili ozljede, te da se sredstvo vezanja ne može omotati i time skratiti na manje od 5 metara

1. trajno i/ili samostalno držati psa na adresi različitoj od prebivališta ili boravišta posjednika/vlasnika, osim u slučaju kada se radi o radnom psu koji čuva objekt ili imovinu (u tom slučaju posjednik/vlasnik je dužan osigurati svakodnevni nadzor)

# Članak 6.

1. Posjednik/vlasnik psa mora odgovarajućim odgojem i/ili školovanjem ili drugim mjerama u odnosu na držanje i kretanje psa osigurati da životinja nije opasna za okolinu.
2. Pri odgoju psa posjednik/vlasnik ne smije koristiti metode koje kod psa mogu uzrokovati bol, ozljede, patnje ili strah.

# Članak 7.

1. Općina Vladislavci, putem komunalnog redara osigurava nadzor provedbe obveznog mikročipiranja određenog Zakonom o veterinarstvu kod posjednika/vlasnika pasa čiji psi nisu upisani u Upisnik kućnih ljubimaca.
2. Nadzor iz stavka 1. ovog članka komunalni redar provodi očitanjem mikročipa.

***Uvjeti držanja kućnih ljubimaca u stambenim zgradama i obiteljskim kućama***

**Članak 8.**

1. Držanje kućnih ljubimaca u zajedničkim prostorijama zgrada i dvorištima zgrada, kretanje kućnih ljubimaca u zajedničkim dijelovima zgrada i dvorištima zgrada, te obaveza čišćenja tih prostorija i prostora koje onečiste kućni ljubimci sporazumno utvrđuju suvlasnici zgrade, odnosno korisnici stanova sukladno propisima o vlasništvu.
2. Posjednik/vlasnik kućnog ljubimca ili druga osoba mora kućnog ljubimca držati na način da ne ometa mir sustanara ili da na drugi način ne postupa protivno dogovorenom kućnom redu stambene zgrade, odnosno da ne ometa mir stanara okolnih nekretnina.
3. Posjednik/vlasnik ili druga osoba koja kućnog ljubimca drži u stanu ili kući bez okućnice mora ga svakodnevno izvoditi radi obavljanja nužde i zadovoljenja dnevnih fizičkih aktivnosti.

***Uvjeti izvođenja kućnih ljubimaca na javne površine***

**Članak 9.**

1. Zbog građana, iz sigurnosnih razloga prometa, zbog drugih životinja, te sa svrhom prevencije nekontroliranog razmnožavanja pasa zabranjuje se posjednicima /vlasnicima pasa ili drugim osobama da psa puste da se sam kreće po javnim površinama Općine Vladislavci - bez povodca i bez nadzora posjednika/vlasnika/druge osobe.
2. Posjednici/vlasnici pasa ili druga osoba u obvezi su poduzeti sve mjere kako bi onemogućili bijeg psa, odnosno spriječili da se pas kreće po javnim površinama Općine Vladislavci bez nadzora i bez povodca.
3. Ako pas bude zatečen na javnoj površini Općine Vladislavci bez nadzora posjednika/vlasnika ili druge osobe i ako pas ne bude na povodcu smatrat će se da posjednik/vlasnik ili druga osoba nisu poduzeli sve potrebne mjere kako bi spriječili kretanje psa po javnoj površini Općine Vladislavci bez nadzora.

# Članak 10.

* 1. Zabranjeno je pse dovoditi na prostor groblja, vrtića, škola, spomen područja, dječjih igrališta i sportskih terena.
	2. Na ostale javne površine Općine Vladislavci posjednik/vlasnik psa ili druga osoba smije psa izvesti na javne površine isključivo pod uvjetima: da je pas označen mikročipom u skladu s odredbama Zakona o veterinarstvu i da je pas na povodcu.

# Članak 11.

Posjednik/vlasnik psa ili druga osoba može psa (osim opasnog ili nasrtljivog psa) pustiti s povodca izvan uređenog građevinskog dijela naselja, ali ga mora nadzirati.

# Članak 12.

Posjednik/vlasnik psa ili druga osoba dužan je pri izvođenju psa na javnu površinu nositi pribor za čišćenje (lopaticu i vrećice), te odmah očistiti javnu površinu koju je pas onečistio.

# Članak 13.

Posjednik/vlasnik psa ili druga osoba mora držati u ograđenom dvorištu, vrtu, odnosno drugom ograđenom prostoru na način na koji će onemogućiti izlazak psa na javne površine.

# Članak 14.

U prostore javne namjene posjednik/vlasnik kućnog ljubimca ili druga osoba može uvesti kućnog ljubimca i dozvoliti mu kretanje samo uz dopuštenje vlasnika/korisnika prostora i sukladno uvjetima koje određuje vlasnik/korisnik prostora.

# Članak 15.

Kućne ljubimce može se uvoditi u sredstvo javnoga prijevoza samo uz uvjete utvrđene posebnom odlukom prijevoznika.

# Članak 16.

Ograničenje kretanja kućnih ljubimaca propisanim odredbama ove Odluke ne primjenjuje se na službene pse koje u obavljanju svojih poslova koriste državna tijela, na pse vodiče slijepih i slabovidnih osoba, rehabilitacijske i terapijske pse.

***Postupanje s opasnim psima***

**Članak 17.**

(1) Posjednik/vlasnik opasnog psa dužan je provesti sve mjere koje su propisane Pravilnikom o opasnim psima.

(2) Posjednik/vlasnik ili druga osoba opasnog psa mora držati u zatvorenom prostoru ili objektu primjerene veličine iz kojeg opasan pas ne može pobjeći, a vrata tog prostora ili objekta u kojem se nalazi takav pas moraju biti zaključana.

(3) Posjednik/vlasnik opasnog psa mora na vidljivom mjestu s ulične strane - na ulaznim dvorišnim ili vrtnim vratima istaknuti oznaku "OPASAN PAS".

(4) Opasnog psa smije se izvoditi na javne površine kojima je to odredbama ove Odluke dopušteno uz kumulativno ispunjenje uvjeta: pas mora imati brnjicu, mora biti označen mikročipom i mora biti na povodcu.

(5) Pri sumnji da se radi o opasnom psu, komunalni redar je ovlašten zatražiti na uvid od posjednika/vlasnika potvrdu kojom se potvrđuje da su nad psom provedene sve mjere propisane Pravilnikom o opasnim psima.

(6) Ako posjednik/vlasnik ili druga osoba odbije pokazati zatraženu dokumentaciju, komunalni redar sastavlja službeni zapisnik, te obavještava nadležnu veterinarsku inspekciju radi daljnjeg postupanja.

***Način kontrole razmnožavanja kućnih ljubimaca***

**Članak 18.**

Zabranjen je uzgoj kućnih ljubimaca namijenjenih prodaji bez rješenja o registraciji koje donosi nadležno tijelo.

# Članak 19.

1. Posjednik/vlasnik kućnog ljubimca dužan je držati pod kontrolom razmnožavanje kućnog ljubimca i spriječiti svako neregistrirano razmnožavanje.
2. Posjednik/vlasnik kućnog ljubimca mora zbrinuti mladunčad kućnog ljubimca.
3. Ako posjednik/vlasnik kućnog ljubimca ne zbrine mladunčad svog kućnog ljubimca snosit će sve troškove vezane uz zbrinjavanje, označavanje, cijepljenje protiv bjesnoće, a ako se radi o psu, veterinarski inspektor naredit će posjedniku/vlasniku psa mjeru sterilizacije psa na trošak posjednika/vlasnika.

# Članak 20.

Ako se na području Općine Vladislavci utvrdi velik broj napuštenih pasa način i financiranje kontrole razmnožavanja sukladno odredbi članka 52. stavka 5. Zakona o zaštiti životinja naredbom može propisati ministar.

# NAČIN POSTUPANJA S IZGUBLJENIM I NAPUŠTENIM ŽIVOTINJAMA

***Sakupljanje, prijevoz i smještaj napuštenih i izgubljenih životinja***

**Članak 21.**

1. Sakupljanje, prijevoz i smještaj napuštenih i izgubljenih životinja na području Općine Vladislavci organizira osoba kojoj je Općina Vladislavci ugovorom povjerila obavljanje predmetne djelatnosti.
2. Poslove hvatanja i zbrinjavanja izgubljenih i napuštenih životinja obavljaju zaposlenici osobe iz prethodnog stavka na najprikladniji način, primjenom odgovarajuće opreme i bez zlostavljanja, sukladno propisima o zaštiti životinja, veterinarstvu i posebnim propisima.

***Sklonište za životinje***

**Članak 22.**

* 1. Sklonište za životinje obavlja djelatnosti propisane Zakonom o zaštiti životinja.
	2. U sklonište za životinje se smještaju životinje s područja Općine Vladislavci, sukladno propisima o zaštiti životinja i veterinarstvu, i to:
* izgubljene životinje do njihova vraćanja vlasniku
* napuštene životinje za koju se ne može utvrditi posjednik/vlasnik
* životinje koje se kreću javnim površinama bez nadzora do vraćanja posjedniku/vlasniku
* privremeno oduzete životinje do njihova vraćanja posjedniku ili udomljavanja
* životinja kojoj posjednik/vlasnik ne može osigurati uvjete u držanja u skladu s njenom potrebom na neograničeno vrijeme.
	1. Životinja se ne smješta u sklonište ako se po nalasku životinje može utvrditi

njezin posjednik/vlasnik, ako se životinja odmah može vratiti posjedniku/vlasniku, osim ako posjednik/vlasnik odmah ne može doći po životinju.

* 1. Iznimno od prethodnog stavka životinja se ne vraća posjedniku/vlasniku

ako se posjednik/vlasnik očitovao da se odriče životinje ili se nedvojbeno može utvrditi da je napustio životinju.

* 1. Troškove hvatanja i smještaja životinje koja se u sklonište smještavaju po nalogu komunalnog redara, a za koju se ne može utvrditi posjednik/vlasnik podmiruju se iz Proračuna Općine Vladislavci u skladu s zaključenim Ugovorom.
	2. Sklonište može u skladu s člankom 55. stavkom 1. i 2. Zakona o zaštiti životinja povjeriti na čuvanje najviše ukupno 19 životinja (pasa ili mačaka) osobi koja ispunjava uvjete iz članka 61. Zakona o zaštiti životinja.
	3. Troškovi označavanja i sterilizacije životinja koje se u sklonište smještavaju po nalogu komunalnog redara, a za koje se ne može utvrditi posjednik/vlasnik podmiruju se iz Proračuna Općine Vladislavci u skladu s zaključenim Ugovorom s pravnom osobom.
	4. Posjednik/vlasnik izgubljene životinje dužan je nadoknaditi troškove hvatanja, smještaja životinje, odnosno sve troškove i svaku štetu koju počini životinja od trenutka nestanka do trenutka vraćanja posjedniku/vlasniku ili do odjave iz upisnika pasa.
	5. Kontakt informacije o skloništu objavljuju se na internetskoj stranici Općine Vladislavci.

***Postupanje s izgubljenim životinjama***

**Članak 23.**

1. Posjednik/vlasnik kućnog ljubimca mora u roku od tri dana od dana nestanka kućnog ljubimca prijaviti njegov nestanak skloništu za životinje, a u roku od 14 dana od dana nestanka kućnog ljubimca veterinarskoj organizaciji ili ambulanti veterinarske prakse koja je ovlaštena za vođenje Upisnika kućnih ljubimaca.
2. Ako u roku od 14 dana od dana objave podataka posjednik/vlasnik nije dostavio zahtjev za vraćanje životinje, sklonište postaje vlasnik životinje te je može udomiti.

***Postupanje s napuštenim životinjama***

**Članak 24.**

1. Nalaznik napuštene ili izgubljene životinje mora u roku od tri dana od nalaska životinje obavijestiti sklonište za životinje, osim ako je životinju u tom roku vratio posjedniku/vlasniku.
2. Nalaznik napuštene ili izgubljene životinje mora pružiti životinji odgovarajuću skrb do vraćanja posjedniku/vlasniku ili do smještaja u sklonište za životinje.

# NAČIN POSTUPANJA S DIVLJIM ŽIVOTINJAMA PRONAĐENIM IZVAN PRIRODNOG STANIŠTA

**Zaštita divljih životinja pronađenih izvan prirodnog staništa**

**Članak 25.**

1. Skupljanje, prijevoz i smještaj divljih životinja pronađenih izvan prirodnog staništa obavlja pravna osoba kojoj je Općina povjerila obavljanje tih poslova.
2. Pravna osoba iz prethodnog stavka osigurava vraćanje divlje životinje u prirodno stanište, ako je to moguće.
3. Ako nije moguće vraćanje divlje životinje u prirodno stanište ili utočište (sklonište) divlja životinja se prvo nudi najbližem lovoovlašteniku u skladu s posebnim propisima o lovstvu, a ako je najbliži lovoovlaštenik ne može prihvatiti nudi se zoološkom vrtu koji je opremljen za njezino primanje.
4. Ako se divlja životinja ne može smjestiti u utočište (sklonište, a lovoovlaštenik ili zoološki vrt nisu životinju u mogućnosti primiti, životinja se može usmrtiti.

# Članak 26.

Program zaštite divljači ne utvrđuje se ovom Odlukom nego se donosi temeljem Zakona o lovstvu i drugih posebnih propisa.

# POSTUPANJE S OSTACIMA ŽIVOTINJSKIH LEŠINA I NUSPROIZVODA ŽIVOTINJSKOG PODRIJETLA

**Članak 27.**

Uklanjanje i zbrinjavanje životinjskih lešina i nusproizvoda životinjskog podrijetla s javnih površina i prometnica kojima upravlja Općina Vladislavci obavlja pravna osoba s kojom je Općina Vladislavci zaključila Ugovor o obavljanju predmetnih poslova.

# ZAŠTITA ŽIVOTINJA

***Poticanje zaštite životinja***

**Članak 28.**

Općina Vladislavci će prema obvezi utvrđenoj Zakonom o zaštiti životinja poticati razvoj svijesti svojih sugrađana, posebice mladih o brizi i zaštiti životinja.

***Obveza pružanja pomoći životinji***

**Članak 29.**

1. Svatko tko ozlijedi ili primijeti ozlijeđenu ili bolesnu životinju mora joj pružiti potrebnu pomoć, a ako to nije u mogućnosti sam učiniti, mora joj osigurati pružanje pomoći.
2. Ako nije moguće utvrditi tko je posjednik/vlasnik ozlijeđene ili bolesne životinje, potrebnu pomoć pružit će pravna osoba iz članka 22. stavka 7. ove Odluke na trošak Općine Vladislavci.
3. Ako se utvrdi posjednik/vlasnik ozlijeđene ili bolesne životinje, troškove snosi posjednik/vlasnik.

# Članak 30.

1. Zabranjeno je prodavati životinje koje su još ovisne o majci ili koje se ne mogu samostalno hraniti te bolesne ili ozlijeđene životinje
2. Pri oglašavanju pasa u svrhu prodaje ili promjene vlasništva prodavač mora osigurati, a oglašivač mora objaviti broj mikročipa psa i broj mikročipa majke psa.

# Članak 31.

Zabranjena je prodaja kućnih ljubimaca na javnim površinama, sajmovima, tržnicama i svim drugim prostorima koji ne zadovoljavaju uvjete za prodaju kućnih ljubimaca sukladno Pravilniku o uvjetima kojemu moraju udovoljavati trgovine kućnim ljubimcima.

# NADZOR

***Ovlasti komunalnog redara***

**Članak 32.**

1. Nadzor nad provedbom ove Odluke provodi komunalni redar, osim odredbi za koje je zakonom ili posebnim propisima određeno postupanje veterinarskog ili stočarskog inspektora.
2. U svom postupanju, komunalni redar je ovlašten zatražiti pomoć policijskih službenika ukoliko se prilikom provođenja nadzora ili izvršenja rješenja opravdano očekuje pružanje otpora.
3. Komunalni redar postupa po službenoj dužnosti i temeljem prijave fizičkih ili pravnih osoba.
4. Komunalni redar u provedbi nadzora postupa sukladno ovlastima propisanim zakonom i podzakonskim aktima.
5. U obavljanju poslova iz svoje nadležnosti, komunalni redar ima pravo i obvezu:
	1. pregledati isprave na temelju kojih se može utvrditi identitet stranke i drugih osoba nazočnih nadzoru
	2. ući u prostore/prostorije u kojima se drže kućni ljubimci
	3. uzimati izjave stranaka i drugih osoba
	4. zatražiti od stranke podatke i dokumentaciju
	5. prikupljati dokaze na vizualni i drugi odgovarajući način
	6. očitati mikročip
	7. podnositi kaznenu prijavu, prekršajnu prijavu, optužni prijedlog nadležnim tijelima
	8. donijeti rješenje kojim nalaže poduzimanje određenih mjera
	9. donijeti obavezni prekršajni nalog i naplatiti novčanu kaznu propisanu odredbama ove Odluke
	10. upozoravati i opominjati fizičke i pravne osobe
	11. narediti fizičkim i pravnim osobama otklanjanje prekršaja i
	12. obavljati druge radnje u skladu sa svrhom nadzora.
6. Kada uoči postupanje protivno odredbama ove Odluke u slučajevima iz nadležnosti komunalni redar će donijeti rješenje o poduzimanju odgovarajućih mjera i/ili obavezni prekršajni nalog, odnosno poduzeti odgovarajuće mjere.
7. U slučajevima iz nadležnosti komunalnog redara kada je potrebno hitno postupanje komunalni redar će donijeti usmeno rješenje, o čemu je dužan sastaviti zapisnik te kasnije dostaviti pismeno rješenje.
8. Kada komunalni redar tijekom nadzora uoči postupanje protivno odredbama Zakona o veterinarstvu ili Zakona o zaštiti životinja, u slučajevima za koje nije nadležan postupati dužan je odmah obavijestiti veterinarskog inspektora.

**Članak 33.**

1. Komunalni redar dužan je podnijeti prijavu veterinarskoj inspekciji kada utvrdi:
	1. da se kućni ljubimac nalazi u stanju na temelju kojeg se može zaključiti da trpi bok, patnju ili veliki strah, da je ozlijeđen ili da bi nastavak života bio povezan s neotklonjivom boli, patnjom ili velikim strahom
	2. da posjednik/vlasnik nije označio mikročipom psa u roku propisanim Zakonom
	3. veterinarstvu, da psa nije redovito cijepio protiv bjesnoće, da odbija dati na uvid dokumentaciju kojom to može potvrditi (putovnicu kućnog ljubimca)
	4. da posjednik/vlasnik kućnom ljubimcu daje hranu koja mu uzrokuje ili može uzrokovati bolest, bol, patnju, ozljede, strah ili smrt, te kada utvrdi da bi zbog lošeg gojnog stanja kućnog ljubimca bila nužna intervencija veterinarske inspekcije
	5. da posjednik drži više od 9 životinja starijih od 6 mjeseci, a koje mu sklonište nije dalo na skrb, niti sa skloništem ima ugovor o zbrinjavanju tih životinja, odnosno ukoliko ima više od 20 životinja starijih od 6 mjeseci sa svrhom udomljavanja, a nema rješenje nadležnog tijela kojim je odobreno držanje životinja i potvrđeno da su zadovoljeni svi uvjeti propisani važećim propisima
	6. da posjednik/vlasnik nije ispunio uvjete propisane Pravilnikom o opasnim psima, a drži opasnog psa
	7. da posjednik/vlasnik nije pravodobno zatražio veterinarsku pomoć i osigurao zbrinjavanje i odgovarajuću njegu bolesnog ili ozlijeđenog kućnog ljubimca
	8. da uzgajivač nema ili odbije dati na uvid rješenje o registraciji uzgoja koje donosi nadležno tijelo
	9. da posjednik/vlasnik nije u roku od 3 dana prijavio nestanak kućnog ljubimca ili da nije u roku od 14 dana od dana gubitka psa obavijestio veterinarsku organizaciju ili ambulantu veterinarske prakse koja je ovlaštena za vođenje Upisnika kućnih ljubimaca
	10. da je posjednik/vlasnik napustio kućnog ljubimca ili njegovu mladunčad
	11. da posjednik/vlasnik životinju koristi za predstavljanje, u zabavne ili druge svrhe, bez suglasnosti nadležnog tijela i
	12. postupanje protivno odredbama Zakona o zaštiti životinja ili drugim zakonskim ili podzakonskim aktima, a za koje je nadležna veterinarska inspekcija.

# Članak 34.

Komunalni redar dužan je obavijestiti policiju i/ili državno odvjetništvo kada uoči situaciju koja upućuje na mučenje ili ubijanje životinja.

***Žalba protiv rješenja komunalnog redara***

**Članak 35.**

1. Protiv rješenja komunalnog redara može se izjaviti žalba u roku od 15 dana od dana dostave rješenja.
2. Žalba na rješenje komunalnog redara ne odgađa izvršenje rješenja.

# NOVČANE KAZNE

**Članak 36.**

* 1. Novčanom kaznom od 600,00 - 1.000,00 kn kaznit će prekršitelj (posjednik

/vlasnik kućnog ljubimca ili druga osoba):

1. ako ne osigura kućnom ljubimcu držanje u skladu s potrebama kućnog ljubimca, a minimalno u skladu s odredbama Zakona o zaštiti životinja i odredbama ove Odluke (članak 3. stavak 1. točka 1. Odluke)
2. ako psu ne osigura prostor - pseću kućicu ili odgovarajuću nastambu koja odgovara njegovoj veličini u skladu s prilogom 1. ove Odluke a u kojoj će pas biti zaštićen od vremenskih neprilika i drugih nepovoljnih uvjeta za obitavanje (članak 3. stavak 1. točka 2. Odluke)
3. ako ne onemogući bijeg psa (članak 3. stavak 1. točka 5. Odluke)
4. ako ne onemogući kretanje psa po javnim površinama bez nadzora, odnosno ako vodi psa po javnim površinama na način suprotan odredbama Odluke (članak 3. stavak
5. točka 6. Odluke)
	1. ako ne osigura kućnom ljubimcu redovitu i pravilnu ishranu, te tajno pristup svježoj pitkoj vodi (članak 3. stavak 1. točka 9. Odluke)
	2. ako redovito ne održava čistim prostor u kojem boravi kućni ljubimac (članak 3. stavak 1. točka 10. Odluke)
	3. ako drži kućnog ljubimca i postupa s njim na način koji ugrožava zdravlje i sigurnost ljudi, posebice djece (članak 5. stavak 1. točka 1. Odluke)
	4. ako drži kućnog ljubimca i postupa s njim na način koji ugrožava zdravlje i sigurnost drugih životinja (članak 5. stavak 1. točka 2. Odluke)
	5. ako dozvoli kretanje kućnom ljubimcu na način koji ugrožava zdravlje i sigurnost ljudi (članak 5. stavak 1. točka 3. Odluke)
	6. ako dozvoli kretanje kućnom ljubimcu na način koji ugrožava zdravlje i sigurnost drugih životinja (članak 5. stavak 1. točka 4. Odluke)
	7. ako drži psa trajno vezanog; koji psa trajno drži u prostoru za odvojeno držanje na način da mu nije omogućeno kretanje izvan tog prostora; ako psa povremeno veže u situaciji kada ograđivanje dijela dvorišta nije izvedivo na način da psu nije omogućeno kretanje u radijusu od 5 metara; ako psa veže sa sredstvom vezanja i ogrlicom od takvog materijala koji psu nanosi bol ili ozljede; ako psa veže sredstvom vezanja od takvog materijala da se može omotati čime se psu skraćuje kretanje na manje od 5 metara (članak
6. stavak 1. točka 5. Odluke)
	1. ako trajno i/ili samostalno drži psa na adresi različitoj od svog prebivališta ili boravišta (članak 5. stavak 1. točka 6. Odluke)
	2. ako kućnog ljubimca drži na način da ometa mir sustanara; ako postupa protivno dogovorenom kućnom redu stambene zgrade; ako kućnog ljubimca drži na način da ometa mir stanara okolnih nekretnina (članak 8. stavak 2. Odluke)
	3. ako kućnog ljubimca drži u stanu ili kući bez okućnice, a svakodnevno ga ne izvodi radi obavljanja nužde i zadovoljenja dnevnih fizičkih aktivnosti (članak 8. stavak 3. Odluke)
	4. ako pusti psa da se sam kreće po javnim površinama Općine Vladislavci (bez povodca i bez nadzora posjednika/vlasnika/druge osobe) - članak 9. stavak 1. Odluke
	5. ako nije poduzeo sve mjere kako bi onemogućio bijeg psa odnosno spriječio kretanje psa po javnim površinama Općine Vladislavci bez nadzora i bez povodca (članak 9. stavak 2. Odluke)
	6. ako dovede psa na prostor, groblja, vrtića, škola, spomen područja, dječjih igrališta i sportskih terena (članak 10. stavak 1. Odluke)
	7. ako na javne površine Općine Vladislavci izvede psa koji nije označen mikročipom u skladu s odredbama Zakona o veterinarstvu i/ili psa koji nije na povodcu (članak 10. stavak 2. Odluke)
	8. ako ne nadzire psa izvan granica uređenog građevinskog područja (članak 11. stavak 1. Odluke )
	9. ako odmah ne očisti javnu površinu koju je pas onečistio (članak 12. Odluke)
	10. ako psa ne drži u ograđenom dvorištu, vrtu, odnosno drugom ograđenom prostoru na način na koji će pas biti onemogućen da izađe na javne površine i/ili ako psa ne drži na način na koji će pas biti spriječen da skače po uličnoj ogradi/vratima i laje čime se uznemiravaju prolaznici (članak 13. Odluke)
	11. ako uvede kućnog ljubimca u prostor javne namjene i dozvoli mu kretanje bez dopuštenja vlasnika/korisnika prostora i/ili protivno uvjetima koje je odredio vlasnik/korisnik prostora (članak 14. Odluke)
	12. ako kućnog ljubimca uvode u sredstvo javnoga prijevoza protivno uvjetima utvrđenim posebnom odlukom prijevoznika (članak 15. Odluke)
	13. ako opasnog psa ne drži u zatvorenom prostoru ili objektu primjerene veličine iz kojeg opasan pas ne može pobjeći; ako ne zaključa vrata prostora ili objekta u kojem se nalazi opasan pas (članak 17. stavak 2. Odluke)
	14. ako ima opasnog psa, a da nije na vidljivom mjestu s ulične strane - na ulaznim dvorišnim ili vrtnim vratima istaknuo oznaku "OPASAN PAS" (članak 17. stavak 3. Odluke
	15. ako opasnog psa izvede na javne površine, a da nisu kumulativno ispunjeni uvjeti propisani člankom 17. stavkom 4. Odluke - članak 17. stavak 4. Odluke
	16. ne drži pod kontrolom razmnožavanje kućnog ljubimca i ne sprječava neregistrirano razmnožavanje kućnog ljubimca (članak 19. stavak 1. Odluke)
	17. ako ne zbrine mladunčad vlastitog kućnog ljubimca (članak 19. stavak 2.

Odluke)

* 1. ako prodaje životinje koje su još ovisne o majci ili koje se ne mogu samostalno hraniti ili ozlijeđene životinje (članak 31. Odluke)
	2. Na maloljetne počinitelje prekršaja na odgovarajući se način primjenjuju odredbe Prekršajnog zakona kojima je uređen postupak prema maloljetnim počiniteljima prekršaja.

# Članak 37.

1. Komunalni redar je ovlašten kad utvrdi postojanje propisanih uvjeta za naplatu novčane kazne na mjestu počinjenja prekršaja novčanu kaznu naplatiti odmah od počinitelja prekršaja uz izdavanje potvrde u visini ½ iznosa propisanog za prekršaje iz članka 36. ove Odluke.
2. Smatrat će se da je novčana kazna iz stavka 1. ovog članka naplaćena na mjestu počinjenja prekršaja ako počinitelj prekršaja nije u trenutku kada je zatečen na mjestu počinjenja prekršaja u mogućnosti platiti novčanu kaznu, a istu plati u roku od tri dana, te dokaz o izvršenoj uplati dostavi komunalnom redaru.
3. Smatrat će se da je novčana kazna iz stavka 1. ovog članka naplaćena na mjestu počinjenja prekršaja ako počinitelj prekršaja nije utvrđen u trenutku počinjenja prekršaja ili nije zatečen na mjestu počinjenja prekršaja, a novčanu kaznu plati u roku od tri dana od primitka obavijesti o prekršaju, te dokaz o izvršenoj uplati dostavi komunalnom redaru.
4. Usmeno izrečena novčana kazna prema uvjetima iz stavka 1. ovog članka naplaćuje se od počinitelja prekršaja uz izdavanje potvrde o tome. Ako počinitelj prekršaja sukladno stavcima 1., 2. i 3. ovog članka plati izrečenu novčanu kaznu i trošak utvrđenja prekršaja neće se donositi Obavezni prekršajni nalog.

# Članak 38.

Novčana kazna iz članka 36. ove Odluke smatrat će se u cjelini plaćenom ako počinitelj prekršaja plati dvije trećine novčane kazne od iznosa kazne utvrđene obaveznim prekršajnim nalogom u danom roku.

# Članak 39.

1. Sredstva naplaćena radi počinjenja prekršaja iz ove Odluke prihod su Općine Vladislavci.
2. Sredstva iz stavka 1. ovog članka koristit će se za potrebe zbrinjavanja napuštenih i izgubljenih životinja.

# PRIJELAZNE I ZAVRŠNE ODREDBE

**Članak 40.**

Stupanjem na snagu ove Odluke stavlja se van snage Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama (Službeni glasnik Općine Vladislavci broj 7/15 i 2/16).

# Članak 41.

Ova Odluka stupa na snagu osmog dana od dana objave u "Službenom glasniku Općine Vladislavci"

KLASA:

UR.BROJ:

Vladislavci, \_\_\_\_\_\_\_\_\_\_\_\_\_\_ 2018.

Predsjednik

Općinskog vijeća

Krunoslav Morović

**PRILOG 1.**

|  |
| --- |
| **Minimalna površina ograđenih prostora za pse** |
| MASA PASA (kg) | MINIMALNA POVRŠINA (m²) | MINIMALNA VISINA(natkriveni, m) | MINIMALNA ŠIRINA(m) |
| do 24 kg | 6,0 | 1,8 | 2,0 |
| 25-28 kg | 7,0 | 1,8 | 2,0 |
| 29-32 kg | 8,0 | 1,8 | 2,0 |
| od 32 kg i više | 8,5 | 1,8 | 2,0 |

|  |
| --- |
| **Minimalna površina ograđenih prostora (m²) u kojim boravi veći broj pasa** |
| Broj pasa u prostoru | Min. površina - psi težine do 16 kg | Min. površina - psi težine od 17 do 28 kg | Min. površina - psi teži od 28 kg |
| 2 | 7,5 | 10 | 13 |
| 3 | 10,0 | 13 | 17 |
| 4 | 12,0 | 15 | 20 |
| 5 | 14,0 | 18 | 24 |
| 6 | 16,0 | 20 | 27 |
| 7 | 17,5 | 22 | 29 |
| 8 | 19,5 | 24 | 32 |
| 9 | 21 | 26 | 35 |
| 10 | 23 | 28 | 37 |

U slučaju da je u ograđenom prostoru veći broj pasa različitih masa, veličina može biti manja za 15% od propisane uzevši da je veličina vezana uz životinju najveće mase.

|  |
| --- |
| **Veličina pseće kućice (širina x dubina x visina) u cm** |
| Veličina psa - visina pleća u cm | Veličina kućice |
| do 55 cm | 100 x 60 x 55 |
| od 56 do 65 cm | 150 x 100 x 70 |
| od 65 cm i više | 170-180 x 120 x 85 |

# O b r a z l o ž e n j e

**Pravni temelj za donošenje Odluke o uvjetima i načinu držanja kućnih ljubimaca, načinu postupanja s napuštenim i izgubljenim životinjama, te divljim životinjama na području Općine Vladislavci su odredbe Zakona o zaštiti životinja ("Narodne novine", broj 102/17 – u nastavku Zakon) i to:**

* ***članak 51. stavak 5. koji propisuje da uvjete i način držanja kućnih ljubimaca propisuju općim aktima predstavnička tijela jedinica lokalne samouprave***
* ***članak 62. stavak 5. koji propisuje da način postupanja s napuštenim ili***

 ***izgubljenim životinjama propisuju općim aktima predstavnička tijela jedinica lokalne samouprave***

* ***članak 49. stavak 4. koji propisuje da način postupanja s divljim životinjama***

 ***pronađenim izvan prirodnog staništa propisuju općim aktima predstavnička tijela jedinica lokalne samouprave.***

**Temeljem navedenih članaka i u skladu s odredbama Zakona pripremili smo Nacrt odluke o uvjetima i načinu držanja kućnih ljubimaca, načinu postupanja s napuštenim i izgubljenim životinjama, te divljim životinjama na području Općine Vladislavci.**

**Nacrt odluke sadrži odredbe o: općim uvjetima držanja kućnih ljubimaca; uvjetima držanja kućnih ljubimaca u stambenim zgradama i obiteljskim kućama; uvjetima izvođenja kućnih ljubimaca na javne površine; postupanju s opasnim psima; načinu kontrole razmnožavanja kućnih ljubimaca; sakupljanju, prijevozu i smještaju napuštenih i izgubljenih životinja; o skloništu za životinje; postupanju s izgubljenim i napuštenim životinjama; zaštiti divljih životinja pronađenih izvan prirodnog staništa; poticanju zaštite životinja, obvezi pružanja pomoći životinji; ovlastima i postupanju komunalnih redara, novčanim kaznama i poticanju zaštite životinja.**

Nacrt odluke sadrži odredbe kojima se zaštićuju kućni ljubimci u smislu:

* da su posjednici/vlasnici u obvezi osigurati kućnom ljubimcu držanje u skladu s potrebama kućnog ljubimca, a minimalno u skladu s odredbama Zakona o zaštiti životinja i odredbama Odluke
* da su posjednici/vlasnici u obvezi psu osigurati prostor (pseću kućicu ili odgovarajuću nastambu) koja odgovara njegovoj veličini u skladu s Prilogom 1. koji je sastavni dio Odluke), a u kojem će pas biti zaštićen od vremenskih neprilika i drugih nepovoljnih uvjeta za obitavanje
* da su posjednici/vlasnici obvezni pravodobno zatražiti veterinarsku pomoć, te osigurati zbrinjavanje i odgovarajuću njegu bolesnog i ozlijeđenog kućnog ljubimca
* da su posjednici/vlasnici u obvezi osigurati kućnom ljubimcu redovitu i pravilnu ishranu, te trajno pristup svježoj pitkoj vodi, da su obvezi redovito održavati čistim prostor u kojem boravi kućni ljubimac
* odredbe o zabrani vezanja psa
* odredbe o obvezi pružanja pomoći životinji i druge odredbe.

Nacrt Odluke sadrži odredbe o zabrani: usmrćivanja kućnih ljubimaca, nanošenju boli, patnji i ozljedama, te o namjernom izlaganju strahu i bolestima protivno odredbama Zakona.

# Zbog građana, iz sigurnosnih razloga prometa, zbog drugih životinja, te sa svrhom prevencije nekontroliranog razmnožavanja pasa Odluka sadrži odredbe:

* kojom se zabranjuje posjednicima/vlasnicima pasa ili drugim osobama da pse puste da se sami kreću na javnim površinama Općine Vladislavci (bez nadzora posjednika/vlasnika/druge osobe)
* kojom se zabranjuje posjednicima/vlasnicima ili drugim osobama da izvedu ili puste na javne površine psa koji nije obilježen mikročipom
* da posjednici/vlasnici ili druge osobe pse mogu izvoditi na javne površine isključivo na povodcu (izuzev površine - terena uređenog za pse gdje mogu psi biti bez povodca, ali moraju biti pod nadzorom posjednika/vlasnika/druge osobe)
* da su posjednici/vlasnici pasa ili druge osobe u obvezi poduzeti sve mjere sa svrhom sprečavanja da pas bude zatečen na javnoj površini Općine Vladislavci bez nadzora
* da su posjednici/vlasnici ili druge osobe dužne poduzeti sve mjere kojima se onemogućava bijeg psa na javne površine
* da su u posjednici/vlasnici obvezni držati pod kontrolom razmnožavanje kućnog ljubimca i spriječiti svako neregistrirano razmnožavanje
* da su posjednici/vlasnici dužni zbrinuti mladunčad kućnog ljubimca, a u

protivnom će snositi sve troškove vezane uz zbrinjavanje, označavanje, cijepljenje protiv bjesnoće i druge odredbe.

Slijedom zakonske odredbe veterinarski inspektor vlasniku/posjedniku psa koji ne zbrine mladunčad kućnog ljubimca može narediti trajnu sterilizaciju o trošku posjednika/vlasnika psa.

# Komunalni redar obavljat će kontinuirane kontrole na području Općine Vladislavci sa svrhom da se kretanje pasa po javnim površinama bez nadzora (i povodca), a samim tim i nekontrolirano razmnožavanje svede na što je moguće manju mjeru.

Odluka sadrži odredbu kojom je propisano u koje prostore je zabranjeno dovoditi pse, kao i odredbu da je posjednik/vlasnik psa ili druga osoba dužan pri izvođenju psa na javnu površinu nositi pribor za čišćenje (lopaticu i vrećice), te odmah očistiti javnu površinu koju je pas onečistio

Nadalje, vezano uz odredbu članka 94. Zakona kojom je propisana obveza da komunalni redari do 30. lipnja 2018. godine trebaju osigurati nadzor provedbe obveznog mikročipiranja pasa određenog propisom o veterinarstvu, koju je Općina Vladislavci provela.

Izricanjem viših kazni posjednicima/vlasnicima pasa koji izvedu pse na javne površine, a da njihov pas nije obilježenim mikročipom također će se djelovati na vlasnike/posjednike pasa da izvrše zakonsku obvezu označavanja psa mikročipom.

# U Zakonu o zaštiti životinja pod naslovom "Kontrola razmnožavanja kućnih ljubimaca" člankom 52. stavkom 5. Zakona propisano je:

**"*Ako se na području pojedinih jedinica lokalne odnosno područne (regionalne) samouprave utvrdi veliki broj napuštenih pasa, način i financiranje kontrole razmnožavanja napuštenih pasa na tom području naredbom može propisati ministar“.***

***U skladu s navedenom zakonskom odredbom formulirana je odredba članka 20.***

***Odluke.***

Obvezna sterilizacija pasa propisana je za pse koji se smještavaju u sklonište za životinje. Troškove sterilizacije, označavanja pasa mikročipom, troškove cijepljenja protiv bjesnoće koji se u sklonište smještavaju po nalogu komunalnih redara, a za koje se ne može utvrditi posjednik/vlasnik podmirit će se iz proračuna Općine Vladislavci u skladu s zaključenim ugovorima.

Vezano uz sklonište za životinje potrebno je navesti da je odredbom članka 93. Zakona propisano da su jedinice lokalne samouprave koje do stupanja na snagu o Zakona nisu osnovale sklonište u skladu s člankom 62. stavkom 2. Zakona obvezne najkasnije do

31. prosinca 2018. osnovati sklonište. Općina Vladislavci napuštene životinje zbrinjava u sklonište putem ovlaštene veterinarske organizacije, te je i za 2018. godinu proveden postupak i sa Veterinarskom stanicom Vetam d.o.o. Osijek potpisan ugovor za obavljanje usluge skloništa za životinje s područja Općine Vladislavci. Sklonište ima kapacitet za 60 životinja, a zakonska je obveza Grada osiguranje minimalno jednog skloništa s najmanje 50 smještajnih mjesta za životinje za područje svake jedinice područne (regionalne) samouprave .

U proračunu je za usluge koje Općina sukladno Zakonu mora financirati za ovu godinu osiguran iznos od 30.000,00 kn (troškovi sterilizacije, označavanje mikročipom, troškovi hrane i dr.)

Odluka sadrži odredbu, da će Općina Vladislavci prema obvezi utvrđenoj Zakonom poticati razvoj svijesti svojih sugrađana, posebice mladih o brizi i zaštiti životinja. Ove godine, kao što je navedeno Općina je svim građanima poslala letak koji osim obveza posjednika/ vlasnika kućnih ljubimaca teksta sadrži tekst o brizi i zaštiti životinja, te o zabrani mučenja i ubijanja životinja. Općina će poduzimati i druge mjere sa svrhom zaštite životinja i djelovanja na razvoj svijesti sugrađana.

# Nacrt Odluke sadrži odredbe vezane uz nadzor Odluke i novčane kazne.

***Člankom 75. stavkom 3. Zakona propisano je:***

***„ (3) Nadzor nad provedbom općih akata iz članka 49. stavka 4., članka 51. stavka 5., te članka 62. stavka 5. ovoga Zakona provode komunalni redari."***

**Člankom 84. Zakona o zaštiti životinja propisano je:**

***"(1) Ako komunalni redar u nadzoru utvrdi povredu u skladu s člankom 75. stavkom 3. ovoga Zakona, ima pravo i obvezu naplatiti novčanu kaznu propisanu općim aktom predstavničkog tijela jedinica lokalne samouprave.***

***(2) Sredstva naplaćena u skladu sa stavkom 1. ovoga članka prihod su jedinica lokalne samouprave i koriste se za potrebe zbrinjavanja napuštenih i izgubljenih životinja."***

**Komunalni redari imaju veće ovlasti nego što su imali temeljem Zakona o zaštiti životinja ("Narodne novine", broj 135/06, 37/13 i 125/13).**

**Ovlasti komunalnih redara propisane su člankom 80. Zakona o zaštiti životinja koji glasi:**

**"Komunalni redar u provedbi nadzora iz članka 75. stavka 3. Zakona je ovlašten:**

* **pregledati isprave na temelju kojih se može utvrditi identitet stranke i drugih osoba nazočnih nadzoru**
* **ući u prostore/prostorije u kojima se drže kućni ljubimci**
* **uzimati izjave stranaka i drugih osoba**
* **zatražiti od stranke podatke i dokumentaciju**
* **prikupljati dokaze na vizualni i drugi odgovarajući način**
* **očitati mikročip**
* **obavljati druge radnje u skladu sa svrhom nadzora**
* **podnositi kaznenu prijavu ili optužni prijedlog.**
1. Ako u provedbi nadzora u skladu s člankom 51. stavkom 5. Zakona komunalni redar zaključi da se životinja nalazi u stanju iz članka 79. točke 3. Zakona ili je opasna za okolinu u skladu s člankom 79. točkom 4. Zakona, dužan je odmah o tome obavijestiti veterinarskog inspektora koji će odlučiti o privremenom oduzimanju životinje te poduzimanju drugih mjera za koje je ovlašten.
2. Ako komunalni redar tijekom nadzora uoči postupanje protivno odredbama Zakona, za koje nije nadležan, obvezan je o tome odmah obavijestiti veterinarskog inspektora.
3. U svakoj situaciji koja zahtijeva pružanje veterinarske pomoći, zbrinjavanje napuštene ili izgubljene životinje, pronalazak vlasnika životinje te bilo kakvo drugo neposredno postupanje s napuštenom ili izgubljenom životinjom komunalni redar odmah obavještava sklonište".

# Nacrtom odluke predložen je raspon kazni za vlasnike/posjednike ili druge osobe koji ne budu poštivali odredbe Odluke u iznosu od 600,00 – 1.000,00 kuna kako bi komunalni redari kaznom od 1.000.00 kn mogli kažnjavati posjednike/vlasnike ili druge osobe koji više puta budu zatečeni u ponavljanju istog prekršaja, a posebice posjednike/vlasnike koji budu puštali pse na javne površine bez nadzora i koji ne budu odmah očistili javnu površinu koju je pas onečistio.

**Kako bi se u najvećoj mogućoj mjeri mogla uskladiti prava građana (mir, čiste javne površine i drugo), a posebice zbog najmlađih članova naše zajednice, ali i prava životinja (kućnih ljubimaca) propisana Zakonom o zaštiti životinja za provođenje Odluke nužna je suradnja i zalaganje službi (veterinarske inspekcije, komunalnog redarstva, službenika Ministarstva unutarnjih poslova, djelatnika Društva za zaštitu životinja, Veterinarske stanice i drugih) tako i građana.**